
Nr. 832 /05.11.2026


ANUNȚ CONCURS

În conformitate cu prevederile H.G. nr. 1336/2022 privind aprobarea Regulamentului-cadru pentru organizarea și dezvoltarea carierei personalului contractual din sectorul bugetar plătit din fonduri publice, cu modificările și completările ulterioare, Clubul Sporturilor Tehnico-Aplicative București organizează concurs pentru ocuparea unui post contractual vacant, după cum urmează:
– 1 post de Consilier I în cadrul Compartimentului Economic-Administrativ, pe perioadă nedeterminată, normă întreagă, 40 de ore/săptămână.
Condițiile generale de participare la concurs
Poate participa la concurs persoana care îndeplinește condițiile generale prevăzute de legislația în vigoare privind ocuparea funcțiilor contractuale din sectorul bugetar, respectiv:
a) are cetățenia română sau cetățenia unui alt stat membru al Uniunii Europene, a unui stat parte la Acordul privind Spațiul Economic European (SEE) sau cetățenia Confederației Elvețiene;
b) cunoaște limba română, scris și vorbit;
c) are capacitate de muncă în conformitate cu prevederile Legii nr. 53/2003 – Codul muncii, republicată, cu modificările și completările ulterioare;
d) are o stare de sănătate corespunzătoare postului pentru care candidează, atestată pe baza adeverinței medicale eliberate de medicul de familie sau de unitățile sanitare abilitate;
e) îndeplinește condițiile de studii, de vechime în specialitatea studiilor și celelalte condiții specifice prevăzute pentru postul scos la concurs;
f) nu a fost condamnată definitiv pentru săvârșirea unei infracțiuni contra securității naționale, contra autorității, contra umanității, infracțiuni de corupție sau de serviciu, infracțiuni de fals ori contra înfăptuirii justiției, infracțiuni săvârșite cu intenție care ar face persoana candidată la post incompatibilă cu exercitarea funcției contractuale pentru care candidează, cu excepția situației în care a intervenit reabilitarea;
g) nu execută o pedeapsă complementară prin care i-a fost interzisă exercitarea dreptului de a ocupa funcția, de a exercita profesia sau meseria ori de a desfășura activitatea de care s-a folosit pentru săvârșirea infracțiunii sau față de aceasta nu s-a luat măsura de siguranță a interzicerii ocupării unei funcții sau a exercitării unei profesii;
h) nu a comis infracțiunile prevăzute de legislația privind Registrul național automatizat cu privire la persoanele care au comis infracțiuni sexuale, de exploatare a unor persoane sau asupra minorilor, pentru domeniile pentru care verificarea este obligatorie, în condițiile legii.

Condițiile specifice de participare la concurs
1. Studii de specialitate: studii superioare absolvite cu diplomă de licență sau echivalentă, în domeniul științelor economice, juridice sau administrative;
2. Vechimea în specialitatea studiilor: minimum 5 ani;
3. Cunoștințe de operare pe calculator: nivel mediu – Microsoft Office Word și Excel;
4. Cunoștințe profesionale: cunoașterea legislației privind activitatea instituțiilor publice, finanțele publice și achizițiile publice;
5. Abilități, calități și aptitudini necesare: capacitate de organizare și planificare, atenție la detalii, capacitate de analiză și sinteză, abilități de comunicare și lucru în echipă, inițiativă, responsabilitate și capacitatea de a respecta termenele legale.

Dosarul de concurs
Pentru înscrierea la concurs, candidații vor prezenta un dosar de concurs care va conține documentele prevăzute de legislația în vigoare, respectiv:
1. formularul de înscriere la concurs, conform modelului prevăzut de H.G. nr. 1336/2022;
2. copia actului de identitate sau orice alt document care atestă identitatea, potrivit legii, aflat în termen de valabilitate;
3. copia certificatului de căsătorie sau a altui document prin care s-a realizat schimbarea de nume, după caz;
4. copiile documentelor care atestă nivelul studiilor și ale altor acte care atestă efectuarea unor specializări, precum și copiile documentelor care atestă îndeplinirea condițiilor specifice ale postului;
5. copia carnetului de muncă, raport extras REVISAL sau adeverințe eliberate de angajatori, care atestă vechimea în muncă și în specialitatea studiilor solicitate pentru ocuparea postului;
6. certificatul de cazier judiciar sau, după caz, extrasul de pe cazierul judiciar;
7. adeverință medicală care să ateste starea de sănătate corespunzătoare, eliberată în condițiile legii;
8. certificatul de integritate comportamentală, în situațiile în care prezentarea acestuia este obligatorie potrivit legislației aplicabile;
9. curriculum vitae, model comun european.

Notă: Documentele solicitate se vor prezenta în condițiile și în forma prevăzute de legislația în vigoare.

BIBLIOGRAFIE
1. Legea nr. 98/2016 privind achizițiile publice, cu modificările și completările ulterioare;
2. H.G. nr. 395/2016 pentru aprobarea Normelor metodologice de aplicare a prevederilor referitoare la atribuirea contractului de achiziție publică/acordului-cadru din Legea nr. 98/2016 privind achizițiile publice, cu modificările și completările ulterioare;
3. Legea nr. 500/2002 privind finanțele publice, cu modificările și completările ulterioare;
4. Ordinul M.F.P. nr. 1792/2002 pentru aprobarea Normelor metodologice privind angajarea, lichidarea, ordonanțarea și plata cheltuielilor instituțiilor publice, precum și organizarea, evidența și raportarea angajamentelor bugetare și legale, cu modificările și completările ulterioare;
5. Legea contabilității nr. 82/1991, republicată, cu modificările și completările ulterioare;
6. O.M.F.P. nr. 2634/2015 privind documentele financiar-contabile, cu modificările și completările ulterioare;
7. Legea nr. 53/2003 – Codul muncii, republicată, cu modificările și completările ulterioare;
8. H.G. nr. 1447/2007 privind aprobarea Normelor financiare pentru activitatea sportivă, cu modificările și completările ulterioare.

TEMATICĂ
A. Achiziții publice
1. Principiile care stau la baza atribuirii contractelor de achiziție publică;
2. Domeniul de aplicare și noțiuni generale privind achizițiile publice;
3. Programul anual al achizițiilor publice și stabilirea necesarului de bunuri, servicii și lucrări;
4. Estimarea valorii achizițiilor publice;
5. Achiziția directă – condiții, etape și modalități de realizare;
6. Etapele procesului de achiziție publică;
7. Documentele specifice procesului de achiziție publică;
8. Atribuțiile și responsabilitățile persoanelor implicate în procesul de achiziție publică;
9. Derularea, urmărirea și monitorizarea contractelor de achiziție publică.
B. Activitate economico-administrativă
10. Principii bugetare și structura bugetelor instituțiilor publice;
11. Angajarea, lichidarea, ordonanțarea și plata cheltuielilor instituțiilor publice;
12. Organizarea, evidența și raportarea angajamentelor bugetare și legale;
13. Reguli generale privind documentele justificative și financiar-contabile;
14. Organizarea și conducerea contabilității – noțiuni generale;
15. Gestionarea și utilizarea fondurilor publice cu respectarea principiilor de legalitate, eficiență și transparență.
C. Legislația muncii și activitatea sportivă
16. Drepturile și obligațiile salariaților;
17. Drepturile și obligațiile angajatorului;
18. Încheierea, executarea și modificarea contractului individual de muncă;
19. Participanții la acțiunile sportive;
20. Categoriile de cheltuieli care pot fi efectuate pentru realizarea acțiunilor sportive.

CALENDARUL DE DESFĂȘURARE A CONCURSULUI
· Perioada de depunere a dosarelor : 09.11.2026 – 20.11.2026
· Termen afișare rezultate selecție dosare: 24.11.2026, ora 10.00;
· Termen depunere contestații față de rezultatele selecției dosarelor: 25.11.2026, ora 10.00;
· Termen afișare rezultate contestații selecție dosare: 25.11.2026, ora 16.00;
· Data și ora desfășurării probei scrise: 02.12,2026, ora 10.00;
· Termen afișare rezultate probă scrisă: 02.12.2026, ora 16.00;
· Termen depunere contestații față de rezultatele probei scrise: 03.12.2026, ora 12.00;
· Termen afișare rezultate contestații probă scrisă: 03.12.2026, ora 16.00;
· Data și ora desfășurării probei interviu: 07.12.2026, ora 10.00;
· Termen afișare rezultate probă interviu: 08.12.2026, ora 10.00;
· Termen depunere contestații față de rezultatele probei interviu: 09.12.2026, ora 10.00;
· Termen afișare rezultate contestații probă interviu: 09.12.2026, ora 16.00;
· Termen afișare rezultate finale: 10.12.2026, ora 12.00.

INFORMAȚII SUPLIMENTARE
Probele de concurs sunt eliminatorii, punctajul minim necesar pentru promovarea fiecărei probe fiind cel prevăzut de legislația în vigoare.
La interviu pot participa numai candidații declarați admiși la proba scrisă.
Eventualele contestații se depun la sediul Clubului Sporturilor Tehnico-Aplicative București, în termenele prevăzute în calendarul de desfășurare a concursului.
Dosarele de concurs se depun la sediul Clubului Sporturilor Tehnico-Aplicative București, Aleea Mateloților nr. 1, Sector 1, București, în perioada și intervalul orar stabilite prin prezentul anunț.

Datele de contact ale persoanei care asigură secretariatul comisiei de concurs: 
[bookmark: _Hlk132882685]Roxana Coman – Compartiment Economic-Administrativ, csta.bucuresti@sport.gov.ro, tel. 0745 361 916.

